section_heading: Reprezentativna karijera
paragraph_text: Na Svjetskom prvenstvu 2010., Nigerija je doživjela rezultatski i igrački fijasko. U skupini s Argentinom, Južnom Korejom i Grčkom završila je na posljednjem mjestu u skupini. Yakubu je na utakmici protiv Južne Koreje postigao izjednačujući pogodak ali isto tako promašio jednu 100%-tnu priliku. U poziciji kad je reprezentacija Južne Koreje imala prazan gol, Aiyegbeni nije uspio realizirati tu mogućnost. Legenda Newcastle Uniteda i engleskog nogometa uopće, Alan Shearer je na BBC-u taj promašaj komentirao riječima: "Mislim da je ovo najgori promašaj koji sam ikada vidio".